
REFERAT DE APROBARE
al Proiectului de hotărâre privind aprobarea modificării Anexelor nr. 1 și 2 ale Hotărârii Consiliului Local al Comunei Șoldanu nr. 53/2022
Subsemnatul, Valeriu MUSTĂȚEA, Viceprimarul Comunei Șoldanu cu atribuții de primar,
Văzând:
· Hotărârea Consiliului Local al Comunei Șoldanu nr. 53 din 25.08.2022 privind aprobarea documentației de avizare a lucrărilor de intervenții, a indicatorilor tehnico-economici și a devizului general pentru obiectivul de investiție „Modernizare străzi în Comuna Șoldanu, Județul Călărași”, aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului;
· Hotărârea Consiliului Local al Comunei Șoldanu nr. 14 din 27.02.2023 privind aprobarea modificării Anexelor la Hotărârea Consiliului Local al Comunei Șoldanu nr. 53 din 25 august 2022;
· Hotărârea Consiliului Local al Comunei Șoldanu nr. 21 din 04 aprilie 2023 privind aprobarea modificării Anexelor Hotărârii Consiliului Local al Comunei Șoldanu nr. 53 din 25 august 2022;
· Hotărârea Consiliului Local al Comunei Șoldanu nr. 37 din 23.06.2023 privind aprobarea modificării Anexelor Hotărârii Consiliului Local al Comunei Șoldanu nr. 53/2022;
· Observațiile postate în contul deschis pentru Comuna Șoldanu în platforma Ministerului Dezvoltării, Lucrărilor Publice și Administrației, https://investitii.mdlpa.ro/, în data de 16.08.2023.
Luând în considerare:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, cu modificările și completările ulterioare;
· prevederile art. 211 din Ordonanța de urgență a Guvernului nr.57/2019 privind Codul Administrativ, cu modificările și completările ulterioare;
· prevederile Legii nr. 24/2000 privind normele de tehnică legislativă pentru elaborarea actelor normative, rerepublicată, cu modificările și completările ulterioare..
Analizând prevederile:
· Legii nr. 273/2006 privind finanțele publice locale, cu modificările și completările ulterioare:
· art. 44 alin. (1) - Documentațiile tehnico-economice ale obiectivelor de investiții noi, a căror finanțare se asigura integral sau in completare din bugetele locale, precum si ale celor finanțate din împrumuturi interne si externe, contractate direct sau garantate de autoritățile administrației publice locale, se aproba de către autoritățile deliberative.
· Hotărârii Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, modificată și completată: 
· art. 7 - (1) Studiul de fezabilitate este documentația tehnico-economica prin care proiectantul, fără a se limita la datele si informațiile cuprinse in nota conceptuala si in tema de proiectare si, după caz, in studiul de prefezabilitate, analizează, fundamentează si propune minimum doua scenarii/opțiuni tehnico-economice diferite, recomandând, justificat si documentat, scenariul/opțiunea tehnico-economic(a) optim(a) pentru realizarea obiectivului de investiții.
(2) Scenariul/Opțiunea tehnico-economic(a) optim(a), recomandat(a) potrivit alin. (1), cuprinde:
   a)soluția tehnica;
   b)principalii indicatori tehnico-economici aferenți obiectivului de investiții;
   c)certificatul de urbanism, avizele conforme pentru asigurarea utilităților, precum si avize, acorduri si studii specifice, după caz, in funcție de specificul obiectivului de investiții;
   d)strategia de implementare, exploatare/operare si de întreținere a investiției.
   (3) In cazul obiectivelor de investiții a căror funcționare implica procese tehnologice specifice, componenta tehnologica a soluției tehnice poate fi definitivata ori adaptata tehnologiilor adecvate aplicabile pentru realizarea obiectivului de investiții, la faza de proiectare - proiect tehnic de execuție, in condițiile art. 12 alin. (1).
   (4) Indicatorii tehnico-economici prevăzuți la alin. (2) lit. b) cuprind:
   a)indicatori maximali, respectiv valoarea totala a obiectului de investiții, exprimata in lei, cu TVA si, respectiv, fără TVA, din care construcții-montaj (C+M) in conformitate cu devizul general;
   b)indicatori minimali, respectiv indicatori de performanta - elemente fizice/capacități fizice care sa indice atingerea țintei obiectivului de investiții - si, după caz, calitativi, in conformitate cu standardele, normativele si reglementările tehnice in vigoare;
   c)indicatori financiari, socioeconomici, de impact, de rezultat/operare, stabiliți in funcție de specificul si ținta fiecărui obiectiv de investiții;
   d)durata estimata de execuție a obiectivului de investiții, exprimata in luni.
   (5) Pentru indicatorii tehnico-economici prevăzuți la alin. (4) lit. c), proiectantul indica, in cadrul studiului de fezabilitate, valorile admisibile si intervalele in care se pot încadra acestea, in funcție de specificul obiectivului de investiții si in conformitate cu normele si reglementările tehnice in vigoare.
   (6) In situația in care, după aprobarea indicatorilor tehnico-economici, apar schimbări care determina modificarea in plus a valorilor maximale si/sau modificarea in minus a valorilor minimale ale indicatorilor tehnico-economici aprobați ori depășirea intervalelor prevăzute la alin. (5), sunt necesare refacerea corespunzătoare a documentației tehnico-economice aprobate si reluarea procedurii de aprobare a noilor indicatori, cu excepția situațiilor de actualizare a acestora prevăzute in Legea nr. 500/2002, cu modificările si completările ulterioare.
   (7) Studiul de fezabilitate se aproba potrivit competentelor stabilite prin Legea nr. 500/2002, cu modificările si completările ulterioare, si Legea nr. 273/2006, cu modificările si completările ulterioare.
   (8) Conținutul-cadru al studiului de fezabilitate este prevăzut in anexa nr. 4.
· Ordonanței de urgență a Guvernului nr. 57/2019 privind Codul Administrativ, cu modificările și completările ulterioare. Ordonanței de urgență a Guvernului nr. 57/2019 privind Codul administrativ: 
· art. 129 alin. (1) - Consiliul local are inițiativa si hotărăște, in condițiile legii, in toate problemele de interes local, cu excepția celor care sunt date prin lege in competenta altor autorități ale administrației publice locale sau centrale,
· art.129 alin.(2) lit. b) - Consiliul local exercita următoarele categorii de atribuții: … atribuții privind dezvoltarea economico-sociala si de mediu a comunei, orașului  sau municipiului;
· art.129 alin.(4) lit. d) - In exercitarea atribuțiilor prevăzute la alin. (2) lit. b), consiliul local: … aproba, la propunerea primarului, documentațiile tehnico-economice pentru lucrările de investiții de interes local, in condițiile legii.
· Ordinul M.D.L.P.A. nr. 1333/2021 pentru aprobarea Normelor metodologice pentru punerea în aplicare a prevederilor Ordonanței de urgență a Guvernului nr. 95/2021 privind aprobarea Programul național de investiții ,,Anghel Saligny”:
· art. 9 alin. (1) lit. e) - După aprobarea listei prevăzute la art. 7, in vederea încheierii contractelor de finanțare, pentru obiectivele de investiții prevăzute la art. 3, beneficiarii sunt obligați sa încarce in platforma digitala următoarele documente: hotărârea consiliului local/hotărârea consiliului județean/hotărârea asociației de dezvoltare intercomunitara pentru aprobarea studiului de fezabilitate/documentației de avizare a lucrărilor de intervenții, a indicatorilor tehnico-economici inițiali si actualizați si a devizului general al obiectivului de investiții inițial si actualizat;
· art. 9 alin. (2) - Anexele la hotărârile prevăzute la alin. (1) lit. e), precum si devizul general pentru lucrările rest de executat prevăzut la lit. f) se întocmesc conform modelelor prevăzute in anexele nr. 2.1 si nr. 2.2 a - 2.2 d;
· Legii nr. 10/1995 privind calitatea în construcții, republicată (r2), cu modificările și completările ulterioare:
· art. 43 alin. (1) - Investitorii sau proprietarii au obligația să vireze către Inspectoratul de Stat în Construcții - I.S.C. o sumă echivalentă cu o cotă de 0,5% din valoarea, fără TVA, a lucrărilor pentru realizarea construcțiilor noi și a lucrărilor de intervenție la construcțiile existente pentru care se emit, în condițiile legii, autorizații de construire/desființare, cu excepția investitorilor/proprietarilor care realizează lucrări de intervenție pentru consolidarea clădirilor de locuit încadrate în clasa I de risc seismic;
· Legii nr. 50/1991 republicată, privind autorizarea executării lucrărilor de construcții, cu modificările și completările ulterioare
· art. 30 alin. (1) - Cheltuielile pentru controlul statului in amenajarea teritoriului, urbanism si autorizarea executării lucrărilor de construcții si reglementarea in domeniul urbanismului se suporta de către investitori, in valoare echivalenta cu o cota de 0,1% din valoarea lucrărilor autorizate, cu excepția celor prevăzute la art. 3 alin. (1) lit. b), a lăcașurilor de cult si a lucrărilor de intervenție in prima urgenta pentru punerea in siguranța a construcțiilor existente, inclusiv a instalațiilor aferente, care prezinta pericol public, indiferent de destinație.
Având în vedere necesitatea modificării conținutului anexelor la Hotărârea Consiliului Local al Comunei Șoldanu nr. 53 din 25.08.2022, astfel încât să corespundă cerințelor stabilite prin Normele metodologice pentru punerea în aplicare a prevederilor Ordonanței de urgență a Guvernului nr. 95/2021 privind aprobarea Programul național de investiții ,,Anghel Saligny”.
Față de elementele prezentate, în temeiul art. 139 alin. (1) și alin. (3) lit. e) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, propun spre dezbatere și aprobare proiectul de hotărâre nr. 48 din 30.08.2023 privind aprobarea modificării anexelor nr. 1 și 2 ale Hotărârii Consiliului Local al Comunei Șoldanu nr. 53/2022, în forma inițiată.	

